Виричунал цIа абад дуллалисса балайрду\nАпрель зурул 26-нний Ккуллал райондалул культуралул къатраву хьунни Хъун дяъвилул кIийла Виричу АхIмад-Хан Султаннул цIа абад дуллалисса балайрдал конкурс. Ваний гьуртту хъанай бия бугьарамигу, школалул дуклаки оьрчIругу.\nТтун хIисав хьунни жула шяраваллаву «зунттуйн цIупар щун дуллалисса» балайрду учин бюхъайсса чансса бакъашиву. Ва конкурсрай гьуртту хъанахъиминналгу хъиннува тасттикь бунни му зат. Тамашачитурал ришлашисса хъатурдилгу буслай бия вайннангу, ттун кунма, щаллу буллалисса балайрду хъинну ххуй бизлай бушиву.\nХIатта циняв гьурттучитал лахъми кIанттурдан лайкьну бивкIхьурчагу, жюрилун миннал дянивату яла яргми личIи буван багьуна.\nБугьараминнаву цалчинмур кIану буллуна Аьлиев Ибрагьиннухьхьун (Хъювхъи) ва Аьбдуллаева Маржанатлухьхьун (ЧIяйми). КIилчинмур кIану буллуна Эльдарова Аьйша­хьхьун (1-мур ЦIувкIул). Шамилчинмур кIану буллуна Раджабов Мюртазалихьхьун (ЦIущар).\nМюрщиминнаву цалчинмур кIану бувгьуна Аьбдуллаева Миланал (2-мур ЦIувкIул). КIилчинмур кIану бувгьуна Рамазанова Марияннул (Хъусращи). Шамилчинмур кIану бувгьуна ХIасанова Зайнаблул ва Ханова Мадинал (ЦIийши).\nКоронавирус Ккуллал райондалий дакъар\nХхувшаврин хасъсса ххуйшивуртту\nСледующая публикация Ца уссу – инсан ххассал уллай, гама – Ватан дуручлай\nПредыдущая публикация Кулпатирттансса кумагру